Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 1018

6. évfolyam Alapelvek, célok Éves óraszám: 15 óra Témakörök, tartalmak Tanulói tevékenység Beszédkészség, kommunikációs képesség és a koncentráció fejlesztése . (3 óra) Légzõgyakorlat közösen ismert versekkel. Tilos hangok (pl. a hét napjainak) közös felsorolásakor. (Pl. Tilos az sz! Helyette dobbantás, vagy tapsolás.) Szóláncgyakorlatok. Stílusgyakorlatok. (Pl. Egy szó vagy verssor kiválasztása, amit mindenki másként mond.) Felelgetõs játék párokban. (Gyere ide! – Nem megyek!, Te voltál! – Nem én voltam! stb.) Artikulációs gyakorlatok ismert versekkel. Jeles napok szokásai. (3 óra) Néhány ismertebb szokás megismerése (regölés, lucázás, betlehemezés). Az egész osztály által és a felolvasó színházi szabályoknak megfelelõ elõ adása. Gárdonyi Géza Egri csillagok címû regényének feldolgozása a komplex dráma eszközeivel. (2 óra) Közös megbeszélés egy középkori végvári vitéz jellemérõl, életmódjáról, tulajdonságairól. Az egri vár alaprajzának közös megrajzolása, a katonák szálláshelyének, étkezõhelyének, õrhelyének, harcoló helyének stb. pontos bejelölésével. Kiscsoportos jelenetek, melyben a résztvevõk bemutatják a középkori katonaélet elõnyeit és hátrányait. Egész csoportos tabló, amely azt ábrázolja, hogy a környékbeli emberek miként fogadták a katonákat, mikor ki-kijártak portyázni. Egész csoportos improvizáció a katonák toborzásáról. Egész csoportos lassított jelenet, melyben a résztvevõk megmutatják, mirõl álmodik egy katona a közelgõ török elleni csata elõtt. Egész csoportos improvizáció arról, mikor Dobó kapitány és tisztjei megtudják, hogy egy áruló miatt a szomszéd vár elesett. Egész osztályos tablókészítés a törökök és magyarok szembenállásáról. Fórumszínház, melyben három nap kemény csata után a vár feladásáról vagy végsõkig való védelmérõl döntenek. Énekes táncos játékok, néptáncok (2 óra) Fogyó, gyarapodó, kapuzós, vonulós játékok közös megismerése. Néptánc alaplépések megismerése (ugrós, karikázó, botos vagy üveges táncok, szatmári csárdás). Mozgássor létrehozása alapvetõ mozgáselemekkel. (2 óra) Támasztások, ereszkedések. Páros vezetéses gyakorlatok. Keresztezõ nyolcas. Térkitöltés. Arany János Toldi címû mûvének dramatikus feldolgozási lehetõsége. (1 óra) Kiscsoportos jelenet, filmajánló reklámfilm tervezése és bemutatása a Toldi címû filmhez. Kiscsoportos tablók komponálása Toldi tulajdonságairól. Kiscsoportos jelenetek Toldi mindennapjaiból. A mû cselekményének megbeszélése, a mindennapokról szóló jelenetek átalakítása a cselekmény figyelembevételével. A színházi elõadás. (3 óra) Ifjúsági színházi, bábszínházi elõadás közös megtekintése. Beszélgetés az elõadásról (pl. cím és történet kapcsolata, szereplõk, fõszereplõ, helyszín, történet, kellékek, díszlet, jelmez, fény- és hanghatások, indítás, befejezés, legemlékezetesebb pillanat, szereplõk jelleme, szereplõk szándékai, viszonyuk egymáshoz, konfliktus, fordulópont, feszültségfokozási eszközök stb.). A továbbhaladás feltételei – Koncentrált, aktív és kreatív részvétel, együttmûködési képesség. – A közösen megtanult versek ismerete. – A jeles napok szokásainak ismerete. – Az Egri csillagok és Toldi cselekményének ismerete. – Alapvetõ mozgáselemek ismerete. – Az elsajátított színházi formanyelvek tudatos alkalmazása.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes